**Obec Valaliky**

**Poľná 8, 044 13 Valaliky**

**stavebný úrad**

č. 63-03/2022-Va V Čani, dňa 24.03.2022

**Podľa rozdeľovníka**

**Vec: Lehota na oboznámenie sa s podkladmi pre rozhodnutie a upovedomenie o predĺžení lehoty na vydanie rozhodnutia – verejná vyhláška**

Dňa 23.03.2022 bola účastníkom stavebného konania, vedeného stavebným úradom Obce Valaliky, ako určeným stavebným úradom, podľa § 119 ods. 3 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (ďalej len „stavebný zákon“), doručená výzva na oboznámenie sa s podkladmi pre vydanie rozhodnutia (stavebného povolenia) vo veci žiadosti stavebníka: Vlastníci bytov a nebytových priestorov bytového domu na ulici Obrancov mieru č. 12, 14, Košice, v zastúpení správcom BYTEX Slovensko s.r.o., Čárskeho 7, 040 01 Košice, zo dňa 15.12.2021, o vydanie stavebného povolenia pre stavbu: „Obnova bytového domu Obrancov mieru 12, 14, Košice“ na bytovom dome Obrancov mieru 12, 14, súp. č. 185, na pozemku KN-C parc. č. 2942, 2943, katastrálne územie Severné Mesto, stavebné konanie.

V súlade s ust. § 27 ods. 1 zákona č. 71/1967 Zb. o správnom konaní (správny poriadok) v znení neskorších predpisov, stavebný úrad určuje účastníkom konania, lehotu na uplatnenie vyjadrenia k podkladu rozhodnutia, príp. návrhu na jeho doplnenie, **do 14.04.2022**.

V zmysle ust. § 142h písm. b) stavebného zákona, ktorý pojednáva o tom, že počas mimoriadnej situácie, výnimočného stavu alebo núdzového stavu vyhláseného v súvislosti s ochorením COVID-19 stavebný úrad môže predĺžiť lehotu na vykonanie úkonu a lehotu na vydanie rozhodnutia bez predchádzajúceho súhlasu odvolacieho orgánu, v spojení s ust. § 49 zákona č. 71/1967 Zb. o správnom konaní (správny poriadok) v znení neskorších predpisov upovedomuje účastníkov konania o predĺžení lehoty na vydanie rozhodnutia, z dôvodu, že správne konanie sa týka väčšieho počtu účastníkov konania a taktiež z dôvodu práceneschopnosti zamestnanca stavebného úradu.

 **Ing. Štefan Petrík**

 starosta obce

**Doručí sa:**

**Účastníci konania – verejná vyhláška**

1. Ing. \_Bytex Slovensko, s.r.o., Čárskeho 7, 040 01 Košice
2. projektant: Ing. \_, OLICON plus, s.r.o., Vansovej 12, 080 01 Prešov
3. vlastníci BaNP bytového domu na ulici Obrancov mieru č. 12, 14, Košice

Táto písomnosť má povahu verejnej vyhlášky podľa § 26 správneho poriadku, v spojení s  ust. § 61 ods. 4 stavebného zákona a doručuje sa účastníkom konania jej vyvesením po dobu **15 dní** na úradnej tabuli správneho orgánu a na jeho webovom sídle (obec Valaliky). Posledný deň lehoty je dňom doručenia.

Informatívne bude písomnosť zverejnená po dobu 15 dní aj na úradnej tabuli a webovom sídle Mestskej časti Košice-Sever, Festivalové námestie 2, 040 01 Košice.

**Úradná tabuľa**

Dátum vyvesenia: 30.03.2022

Dátum zvesenia:

Pečiatka a podpis oprávnenej osoby:

**Internetová stránka**

Dátum vyvesenia: 30.03.2022

Dátum zvesenia:

Pečiatka a podpis oprávnenej osoby: